KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma, Nr. 6-7/2012 /* COM/2012/0452 final */





SATURA RĀDĪTĀJS 1........... Ievads ........................................................................................................................... 2 2........... ELGF piešķirtie ieņēmumi .............................................................................................. 2 3........... Ieņēmumi no pagaidu restrukturizācijas summām (cukura nozare) .................................... 3 4........... Piezīmes par ELGF 2012. gada budžeta provizorisko izpildi............................................ 3 5........... ELGF piešķirto ieņēmumu izpilde.................................................................................... 6 6........... No pagaidu restrukturizācijas summām gūto ieņēmumu izpilde (cukura nozare) ................ 7 7. Cukura nozares restrukturizācijas fonda maksājumi ......................................................... 7 8........... Secinājumi ..................................................................................................................... 7 1. pielikums. || Provizorisks ELGF apropriāciju izlietojums līdz 31/05 2012 1. Ievads Budžeta faktiskā izpilde laika posmā no 2011. gada 16. oktobra līdz 2012. gada 31. maijam salīdzinājumā ar izdevumu profilu, kuru raksturo rādītājs, kas noteikts atbilstīgi Padomes Regulas (EK) Nr. 1290/2005[1] 20. pantā paredzētajiem noteikumiem, ir apkopota I pielikumā. 2. ELGF piešķirtie ieņēmumi Pamatojoties uz Padomes Regulas (EK) Nr. 1290/2005 par kopējās lauksaimniecības politikas finansēšanu 34. panta noteikumiem, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, uzskata par piešķirtajiem ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu dalībvalstu ELGF izdevumus. Ja daļu no šiem ieņēmumiem neizmanto, šo daļu automātiski pārnes uz nākamo budžeta gadu[2]. ELGF budžetā 2012. gadam ietilpst gan Komisijas jaunākās aplēses par apropriāciju apmēru, kas varētu būt vajadzīgs, lai finansētu ar tirgus pasākumiem un tiešo atbalstu saistītos paredzētos izdevumus, gan aplēses par piešķirtajiem ieņēmumiem, ko paredzēts iekasēt attiecīgajā budžeta gadā, kā arī aplēses par pārnesamo piešķirto ieņēmumu atlikumu, kas palicis neizmantots iepriekšējā budžeta gadā. ELGF apropriāciju apmēra priekšlikumā 2012. gada budžetam Komisija ņēmusi vērā paredzamos kopējos piešķirtos ieņēmumus un 2012. gadam pieprasīto apropriāciju līmeni, kas aprēķināts, no aplēstajiem izdevumiem atņemot aplēstos piešķirtos ieņēmumus. Budžeta lēmējinstitūcija pieņēma jauno ELGF budžetu, ņemot vērā paredzētos piešķirtos ieņēmumus. ELGF 2012. gada budžeta sagatavošanas laikā pieejamo piešķirto ieņēmumu kopsummu Komisija aplēsa EUR 1010 miljonu apmērā. Konkrēti: – piešķirto ieņēmumu apjomu, ko paredzēts gūt 2012. budžeta gadā, aplēsa EUR 805 miljonu apmērā; paredzētos ieņēmumus no atbilstības pārbaužu korekcijām un pārkāpumiem novērtēja attiecīgi EUR 600 miljonu un EUR 150 miljonu apmērā; ieņēmumus no piena nodevas aplēsa EUR 55 miljonu apmērā; – piešķirto ieņēmumu apjomu, ko paredzēts pārnest no 2011. budžeta gada uz 2012. budžeta gadu, aplēsa EUR 205 miljonu apmērā. Komisija 2012. gada budžetā šos piešķirtos ieņēmumus EUR 1010 miljonu apmērā sadalīja divām shēmām. Konkrēti: – EUR 310 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un – EUR 700 miljonus piešķīra vienotā maksājuma shēmai. Saskaņā ar Komisijas priekšlikumu budžeta lēmējinstitūcija nobalsoja par apropriācijām šīm divām shēmām attiecīgi EUR 496 miljonu un EUR 30 472 miljonu apmērā. Piešķirto apropriāciju summa un iepriekš minētie piešķirtie ieņēmumi atbilst aplēstajai pieejamo apropriāciju kopsummai, no kuras EUR 806 miljoni pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 31 172 miljoni — vienotā maksājuma shēmai. Šā dokumenta 1. pielikumā, kurā apkopots 2012. gada budžeta provizorisks izlietojums līdz 2012. gada 31. maijam, augļu un dārzeņu nozares un atsaistīto tiešo atbalstu jomas budžeta apropriāciju summas atbilst šiem abiem sektoriem piešķirto apropriāciju summām, kuru apjoms ir attiecīgi EUR 788 miljoni un EUR 37 189 miljoni, neņemot vērā iepriekš minētos piešķirtos ieņēmumus. Pieskaitot šiem sektoriem piešķirtos ieņēmumus, 2012. gada budžetā paredzēto apropriāciju kopsumma augļu un dārzeņu nozarē ir EUR 1098 miljoni, bet atsaistīto tiešo atbalstu jomā — EUR 37 889 miljoni. 3. Ieņēmumi no pagaidu restrukturizācijas summām (cukura nozare) Ar pagaidu restrukturizācijas summām cukura nozarē rīkojas kā ar piešķirtajiem ieņēmumiem, kas domāti, lai finansētu cukura nozares restrukturizāciju un cita veida atbalstu, kas paredzēts cukura nozares restrukturizācijas fondā. Trijiem tirdzniecības gadiem — 2006./2007., 2007./2008. un 2008./2009. gadam — šīs summas attiecas uz katras dalībvalsts uzņēmējiem piešķirtajām cukura, inulīna sīrupa un izoglikozes daudzuma kvotām, un visas dalībvalstis attiecīgās summas iemaksājušas fondā. Laikā, kad sagatavoja budžetu 2012. gadam, paredzēja, ka no 2011. budžeta gada uz 2012. budžeta gadu pārnesīs EUR 832,2 miljonus. 4. Piezīmes par ELGF 2012. gada budžeta provizorisko izpildi Provizoriskais budžeta izpildes līmenis laikā no 2011. gada 16. oktobra līdz 2012. gada 31. maijam parādīts 1. pielikumā. Šis izpildes līmenis salīdzināts ar izdevumu profilu, ko raksturo rādītājs, kas noteikts, pamatojoties uz Padomes Regulas (EK) Nr. 1290/2005 20. panta noteikumiem. Turpinājumā sniegtas īsas piezīmes par dažiem budžeta pantiem, kuros redzamas ievērojamākās neatbilstības starp faktisko un paredzēto izpildes līmeni 2012. gada budžetā. 4.1. Tirgus pasākumi Salīdzinājumā ar budžeta piešķirto apropriāciju līmeni apropriāciju izlietojums intervences pasākumiem lauksaimniecības tirgos bija par EUR 211,5 milj. augstāks atbilstoši rādītāja līmenim 2012. gada 31. maijā. Šī atšķirība galvenokārt ir saistīta ar vīna un augļu un dārzeņu nozari. Tajā pašā laikā citās nozarēs kopumā ir neliela neizpilde. 4.1.1. Augļi un dārzeņi (+EUR 127,6 miljoni salīdzinājumā ar piešķirtajām apropriācijām) Attiecībā uz piešķirtajām apropriācijām šis izpildes līmenis galvenokārt saistāms ar izdevumiem par darbības fondiem ražotāju organizāciju shēmā, ko finansē gan ar piešķirtajām budžeta apropriācijām, gan ar ieņēmumiem, kas šai shēmai piešķirti 2012. gada budžetā (NB! Sīkāku informāciju sk. 2. punktā). Šis izpildes līmenis ir skaidrojams ar rādītāja periodam līdz 2012. gada 31. maijam piemērošanu budžetā piešķirtajām apropriācijām, kurās nav iekļauti šai nozarei piešķirtie ieņēmumi. Turklāt izskatāmajā laika posmā dalībvalstis veica maksājumus ritmā, kas bija ātrāks nekā tā rādītāja līmenis, kas noteikts ražotāju grupu atbalstam sākotnējās atzīšanas shēmā. Šajā posmā Komisija sagaida, ka izdevumi, kuri 2012. gadā radīsies attiecībā uz šo shēmu, būs lielāki nekā attiecīgās apropriācijas, kas iekļautas 2012. gada budžetā. Lasītāju ērtības labad Komisija 1. pielikumā provizoriska izlietojuma tabulā no 2010. gada ieviesusi zemsvītras piezīmi *. Šajā zemsvītras piezīmē norādīts, kāda būtu situācija, ja rādītājs periodam līdz 2012. gada 31. maijam būtu piemērots visām apropriācijām, kas, kā paredzams, būs pieejamas šīs nozares finansēšanai. Kā norādīts 2. punktā, paredzamo šai nozarei pieejamo kopējo finansējumu veido piešķirtās budžeta apropriācijas EUR 788 miljonu apmērā un šai nozarei piešķirtie ieņēmumi, kas aplēsti EUR 310 miljonu apmērā. Tāpēc, ja šis rādītājs būtu piemērots kopējam finansējumam, kas, kā sagaidāms, šai nozarei būs pieejams EUR 1098 miljonu apmērā, novērotais izpildes pārsniegums tiktu samazināts līdz EUR 1,9 miljoniem. Ņemot vērā pieņēmumu, ka piešķirtie ieņēmumi būs pieejami, lai segtu vajadzības attiecībā uz darbības fondiem ražotāju organizāciju sistēmai, bet Komisija sagaida, ka atbalsts ražotāju grupām saistībā ar pagaidu atzīšanu shēmai 2012. gada budžetā tiks pārsniegts, Komisija uzskata, ka šai nozarei pieejamais kopējais apropriāciju apjoms nebūs pietiekams dalībvalstu paredzamo izdevumu segšanai 2012. gadā. 4.1.2. Vīnkopības nozares produkti (+EUR 91,7 miljoni) Salīdzinājumā ar izpildes līmeni, kas izteikts ar rādītāju 2012. gada 31. janvārī, patlaban esošais izpildes pārsniegums radies tāpēc, ka dalībvalstīs paātrinājies maksājumu ritms vīna nozares valsts atbalsta programmām — šis ritms gan ir palēninājies pēdējos mēnešos, salīdzinot ar gada sākumu. Bez tam jāatzīmē, ka ātrākais izpildes ritms šīm programmām nerada budžeta apropriāciju pārsniegšanas risku, jo tās atbilst maksimālajam finanšu apjomam, kas šīm programmām noteikts tiesību aktos. 4.2. Tiešie atbalsti Apropriāciju izlietojums tiešajam atbalstam salīdzinājumā ar rādītāja līmeni 2012. gada 31. maijā bija par EUR 790,1 miljoniem augstāks. 4.2.1. Atsaistītie tiešie atbalsti (+EUR 754,2 miljoni salīdzinājumā ar piešķirtajām apropriācijām) Attiecībā uz piešķirtajām apropriācijām jānorāda, ka vienotā maksājuma shēma (VMS) uzrāda izpildes pārsniegumu, kas rodas, gan piemērojot periodam līdz 2012. gada 31. maijam noteikto rādītāju piešķirtajām budžeta apropriācijām, kas neietver šai nozarei piešķirtos ieņēmumus, gan no vispārējās atļaujas, kuru Komisija piešķīrusi dalībvalstīm, lai no 2011. gada 16. oktobra maksātu tiešo atbalstu avansus. Turklāt vienotās platībmaksājuma shēmas (VPMS) īstenošanas ritms bija straujāks salīdzinājumā ar rādītāja līmeni, bet atsevišķie cukura un augļu un dārzeņu maksājumi tiek īstenoti rādītāja līmenī. Dalībvalstis tiešām jau ir iemaksājušas budžetā līdz aptuveni 98 % no paredzētajām vajadzībām, salīdzinot ar 97,2 % no 2010. gada prasījumiem, kas tajā pašā laikā bija samaksāti 2011. gadā. Lasītāju ērtības labad Komisija 1. pielikumā provizoriska izlietojuma tabulā no 2010. gada ieviesusi zemsvītras piezīmi *. Šajā zemsvītras piezīmē norādīts, kāda būtu situācija, ja rādītājs periodam līdz 2012. gada 31. maijam būtu piemērots visām apropriācijām, kas, kā paredzams, būs pieejamas atsaistītu tiešo atbalstu finansēšanai. Kā norādīts 2. punktā, paredzamo atsaistītajiem tiešajiem atbalstiem pieejamo kopējo finansējumu veido piešķirtās budžeta apropriācijas EUR 37 189 miljonu apmērā un atsaistītiem tiešajiem atbalstiem piešķirtie ieņēmumi, kas aplēsti EUR 700 miljonu apmērā. Tāpēc, ja šis rādītājs būtu piemērots kopējam finansējumam EUR 37 889 miljonu apmērā, kas, kā sagaidāms, būs pieejams atsaistītiem tiešajiem atbalstiem, novērotais izpildes pārsniegums būtu mazāks, proti, EUR 70 miljoni. Šajā posmā Komisija uzmanīgi seko atsaistīto tiešo atbalstu izpildes dinamikai. 4.2.2. Citi tiešie atbalsti (+EUR 36,4 miljoni) Saskaņā ar vispārējo atļauju, ko Komisija piešķīrusi dalībvalstīm, lai no 2011. gada 16. oktobra maksātu tiešo atbalstu avansus, dažās shēmās maksājumi tika veikti ātrākā ritmā salīdzinājumā ar rādītāja līmeni uz 2012. gada 31. maiju, piemēram, zīdītājgovju piemaksa, kā arī platībmaksājumi par rīsiem, kokvilnu un riekstiem. Līdzīgi kā atsaistīto tiešo atbalstu gadījumā Komisija šajā posmā uzmanīgi seko arī citu tiešo atbalstu izpildes dinamikai. 4.3. Lauksaimniecības izdevumu revīzija 4.3.1. Iepriekšējo gadu grāmatojumu noskaidrošana (+EUR 78 miljoni) Attiecībā uz periodu, kas beidzas 2012. gada 31. maijā, dalībvalstis deklarējušas grāmatojumu noskaidrošanas korekcijas –EUR 0,6 miljonu apmērā. Šāds pašreizējās izpildes līmenis iegūts, salīdzinot minētās korekcijas ar atbilstošā rādītāja līmeni 2012. gada 31. maijā. Jāatzīmē, ka Komisija grozījumu vēstulē 2012. gadam ierosinājusi izdarīt –EUR 69 miljonu korekciju. Budžeta lēmējinstitūcija pieņēma 2012. gada budžetu, kurā šī summa tika noteikta –EUR 200 miljonu apmērā. Tomēr jāatzīmē, ka šobrīd visi grāmatojumu noskaidrošanas lēmumi, ko paredzēts pieņemt šajā budžeta gadā, ir iesniegti Fondu komitejai un atrodas to pieņemšanas procedūrā Komisijā. No šiem lēmumiem izriet, ka Komisijai vajadzēs kompensēt, proti, izdarīt pozitīvas korekcijas dalībvalstu labā ar neto summu aptuveni EUR 33 milj. apmērā. Bez tam atbilstoši noskaidrošanas lēmumiem, ko pieņēmusi Komisija 2012. gadā, ir jāizdara pozitīvas korekcijas dalībvalstu labā aptuveni EUR 34,5 miljonu apmērā. Tāpēc Komisijai vajadzēs rast pozitīvas budžeta apropriācijas, kas nav vajadzīgas citiem ELGF budžeta posteņiem un kuru summa ir aptuveni EUR 67,5 miljoni. Turklāt Komisijai būtu vajadzīgs segt negatīvos izdevumus –EUR 200 miljoni, ko noteikusi budžeta lēmējinstitūcija. Faktiski Komisijai būs jāatrod pozitīvas apropriācijas EUR 267,5 miljonu apmērā, lai slēgtu šo budžeta posteni 2012. gadā. Šo pozitīvo korekciju galīgo summu noteiks paredzamās negatīvās korekcijas, kas izriet no maksājumu termiņu neievērošanas dalībvalstīs un kas tiks iesniegtas Fondu komitejai 2012. gada oktobra pirmajā pusē. 4.4. Citi izdevumi 4.4.1. Pārtikas un dzīvnieku barības nekaitīgums, dzīvnieku veselība, dzīvnieku labturība un augu veselība (–EUR 63,5 miljoni) Saskaņā ar šo pantu finansētajās shēmās cita starpā Komisija veic tiešos maksājumus. Ņemot vērā to, ka dzīvnieku veselības situācija ir uzlabojusies un ka tiesību aktos ir izdarīti grozījumi, saskaņā ar kuriem TSE diagnostikas testu skaits ir samazinājies, dzīvnieku slimību apkarošanas programmām paredzamās summas ir mazākas salīdzinājumā ar tām, kas tika paredzētas 2012. gada budžeta sagatavošanas laikā. Šajā posmā ir sagaidāms, ka šā budžeta panta apropriācijas netiks izmantotas pilnībā. 5. ELGF piešķirto ieņēmumu izpilde Tabulā 1. pielikumā redzams, ka 2012. gada 31. maijā bija iekasēti piešķirtie ieņēmumi EUR 570 miljonu apjomā. Konkrēti: – ieņēmumi no korekcijām, pamatojoties uz atbilstības noskaidrošanas lēmumiem, ir EUR 423 miljoni, turklāt līdz budžeta gada beigām ir paredzēts saņemt arī papildu summas; – ieņēmumi no pārkāpumiem ir aptuveni EUR 90,4 miljoni, turklāt līdz budžeta gada beigām ir paredzēts saņemt arī papildu summas; – pašlaik ir iekasēta lielākā daļa ieņēmumu no piena nodevas, un tā ir EUR 56,6 miljonu apmērā. Visbeidzot, no 2011. gada uz 2012. gadu pārnesto piešķirto ieņēmumu apmērs ir EUR 441,5 miljoni, kas ir ievērojami vairāk nekā sākotnēji aplēstie EUR 205 miljoni. Tādēļ piešķirto ieņēmumu apjoms, kas pieejams ELGF izdevumu finansēšanai, 2012. gada 31. maijā ir EUR 1 011,6 miljoni. Šajā posmā tiek uzskatīts, ka piešķirto ieņēmumu summa, kas vēl ir jāiekasē 2012. gadā, varētu būt aptuveni EUR 235 miljoni (pamatojoties uz 2012. gada budžeta prognozi, saskaņā ar kuru aplēstie piešķirtie ieņēmumi, kas tiks gūti 2012. gadā, ir EUR 805 miljoni, no kuriem jau ir iekasēti EUR 570 miljoni). 6. No pagaidu restrukturizācijas summām gūto ieņēmumu izpilde (cukura nozare) Saskaņā ar tiesību aktiem kopš 2009. gada novembra no dalībvalstīm nav iekasētas nekādas jaunas pagaidu restrukturizācijas summas. Tāpēc kopējā piešķirto ieņēmumu summa, kas pieejama Cukura nozares restrukturizācijas fondam, ir no 2011. gada budžeta pārnestā summa, kas, atšķirībā no sākotnējām aplēsēm, ir EUR 856,8 miljoni (lielāka nekā 2012. gada budžeta piezīmēs paredzētie EUR 832,2 miljoni, jo 2011. gada beigās atbalsta maksājumi bija mazāki nekā paredzēts). 2013. gada budžeta projektā Komisija jau ir skaidri noteikusi, ka tā sagaida, ka piešķirto ieņēmumu atlikums no Cukura restrukturizācijas fonda būs pieejams tā slēgšanas brīdī 2012. gada 30. septembrī. 7. Cukura nozares restrukturizācijas fonda maksājumi Dalībvalstis 2012. gada maija beigās bija veikušas atbalsta maksājumus EUR 69,1 miljonu apmērā restrukturizācijas pasākumiem, diversifikācijai vai cukura rafinēšanai. 8. Secinājumi ELGF 2012. gada budžeta apropriāciju provizoriskais izlietojums laika posmā līdz 2012. gada 31. maijam liecina, ka ikmēneša maksājumi dalībvalstu izdevumu atmaksāšanai par EUR 1024,9 miljoniem pārsniedz rādītāja līmeni. Tas bija galvenokārt saistīts ar vispārējo atļauju, ko Komisija piešķīra, lai no 2011. gada 16. oktobra maksātu tiešo atbalstu avansus, kas paātrināja šo atbalstu maksājumu ritmu. Ir pieejami piešķirtie ieņēmumi EUR 1 011,6 miljonu apmērā, un 2012. gadā vēl plānots saņemt summu EUR 235 miljonu apmērā. Šajā posmā Komisija prognozē, ka piešķirto ieņēmumu summa, kas ir pieejama, un summa, kas būs pieejama gada laikā, būs pietiekama, lai segtu augļu un dārzeņu nozares un atsaistīto tiešo atbalstu jomas finansējumu, kā tas sākotnēji tika plānots 2012. gada budžeta sagatavošanas laikā. Rakstot šo ziņojumu, Komisija cieši seko 2012. gada budžeta izpildes gaitai, lai novērtētu, vai dažās budžeta daļās galu galā parādīsies nepietiekams izlietojums, kas ļaus finansēt gan grāmatvedības un atbilstības noskaidrošanas pozitīvās korekcijas, gan negatīvos izdevumus nodaļai 05 07, kas norādīti iepriekš. [1] OV L 209, 11.8.2005., 1. lpp. [2] Pārnestie piešķirtie ieņēmumi jāizlieto vispirms, proti, pirms budžeta lēmējinstitūcijas piešķirtajām apropriācijām vai gada laikā gūtajiem piešķirtajiem ieņēmumiem (Finanšu regulas 10. pants).